cyanic-selkie/wikianc huggingface dataset:
Palleropilvi
thumb|Palleropilvi, tässä Cirrocumulus undulatus thumb|Palleropilvi, tässä Cirrocumulus stratiformis Palleropilvi (Cirrocumulus, Cc) on kumpumaisista palleroista koostuva, valkoinen tai läpikuultava yläpilvi. Sen pallerot ovat syntyneet siksi, koska sen kehittyessä ilma on melko epävakaa. Se voi muodostua myös muiden yläpilvien kuten harso- tai untuvapilvien paksuuntuessa tai hajoavan hahtuvapilven noustessa alempaa korkeammalle. Palleropilviä ilmaantuu usein lämpimän rintaman tulon myötä, jolloin ilman kosteus on lisääntynyt korkealla. Palleropilvien ilmaantuminen ei kuitenkaan yleensä aiheuta säässä muutoksia.
Palleropilven alareuna on yli viidessä kilometrissä. Palleropilviä voi esiintyä erillisinä pieninä kokonaisuuksina tai laaja-alaisena lauttana, joka kattaa taivaasta alle puolet. Niissä voi olla aaltoja ja tasaisia alueita sekä kennomaisia tai vallinharjamaisia rakenteita, ja niiden osat ovat usein tasaisen kokoisia. Yksittäiset pallerot ovat suunnilleen ojennetun käden pikkurillin levyisiä. Palleropilvissä ei ole varjoja.
Satakuntaliitto
Satakuntaliitto on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Satakunnan yleisestä kehittämisestä ja maakuntakaavoituksesta.
Gorgonops
Gorgonops (nimen merkitys: ”gorgonkasvo”) on sukupuuttoon kuollut Gorgonopsiaan kuuluva terapsidisuku, joka eli myöhäisellä permikaudella. Sukuun kuuluu nykykäsityksen mukaan kuusi lajia, mutta niistä vain yksi, Gorgonops torvus, tunnetaan hyvin. Tämän lisäksi se on ensimmäisiä tieteelle kuvattuja nisäkkäitä edeltäneitä terapsideja. Gorgonopsin fossiileja on löydetty Afrikasta, erityisesti Etelä-Afrikasta.
Satakuntaliitto
Satakuntaliiton toiminnasta ja taloudesta päättää jäsenkuntien valitsema Satakunnan maakuntavaltuusto. Liiton operatiivista toimintaa johtaa maakuntajohtaja Asko Aro-Heinilä. Maakuntaliiton virasto sijaitsee Porissa Kokemäenjoen äärellä (Pohjoisranta 11 D).
Gorgonops
Ominaisuudet
pienoiskuva|222px|vasen|Gorgonops whaitsiin kallo Gorgonops oli keskikokoinen Gorgonopsian jäsen; se oli 1,2 metriä pitkä, ja sen kallon pituus on noin 22 cm. Gorgonopsilla oli muiden Gorgonopsian jäsenten tavoin pitkät ns. sapelihampaat. Jotkut tutkijat ovat väittäneet Gogonopsin olleen tasalämpöinen, mutta teoriaa ei ole kyetty todistamaan.
Saaliit
Gorgonops saalisti todennäköisesti dikynodontteja ja matelijoita, joiden kanssa se jakoi elinympäristönsä. Kivettyneistä ulosteista koproliiteistä, jota ovat todennäköisesti Gorgonopsin tai Aelurognathusin jäljiltä, on löydetty eläinten jäänteitä, jotka mitä todennäköisimmin kuuluvat nopeasti kasvaneille dikynodonteille ja hitaasti kasvaneille matelijoille.
Chacabuco
Chacabuco oli Chilen laivaston vuonna 1898 vesillelaskettu risteilijä, joka palveli sekä ensimmäisessä että toisessa maailmansodassa.
Valmistus
Alus tilattiin Armstrong Whitworthilta ja sen suunnitteli Sir Philip Watts. Aluksen köli laskettiin 14. elokuuta 1896 ja alus laskettiin vesille 4. heinäkuuta 1898. Alus liitettiin Chilen laivastoon 1902.
Palvelus
Chacabuco oli vuonna 1911 Spitheadissä Yrjö V:n kruunajaisten laivastokatselmuksessa, mutta muuten aluksen palvelus oli normaalia rauhanajan palvelusta. Vuodesta 1941 alkaen aina palveluksesta poistoonsa 1959 saakka alus palveli koululaivana.
Adamaoua (Kamerun)
Adamaoua on Kamerunin maakunta, joka sijaitsee maan keskiosassa. Maakunnan pinta-ala on 63 701 neliökilometriä. Sen asukasluku oli vuoden 2015 arvion mukaan noin 1 201 000. Adamaouan hallinnollinen keskus on Ngaoundéré.
Adamaoua jakautuu viiteen departementtiin: Djérem, Faro et Déo, Mayo Banyo, Mbéré ja Vina.
Aaron Haynes
Aaron Haynes (s. 1. huhtikuuta 1981) on yhdysvaltalainen koripalloilija, pelipaikaltaan laituri. Hän on pelannut urallaan muun muassa Suomen ja Etelä-Korean pääsarjoissa.
Pelaajaura
Haynes pelasi yliopistokoripalloa Boisen osavaltionyliopistossa vuosina 2002–2004.
Loppukesästä 2004 Haynes siirtyi kesällä USBL-sarjaa pelattuaan Suomen pääsarjassa pelanneeseen Pyrbasketiin. Haynes sai olkapäävamman 17. marraskuuta ja oli sivussa tammikuuhun asti, minkä ajan häntä sijaisti Marcus Smallwood. Haynes pelasi kauden loppuun Pyrbasketissa ja teki viimeisessä runkosarjaottelussaan Äänekosken Huimaa vastaan 38 pistettä sekä otti 16 levypalloa. Hän pelasi kauden runkosarjan 18,1 pisteen ja 8,8 levypallon ottelukohtaisilla keskiarvoilla ja onnistui kolmen pisteen heitoissaan 47,4-prosenttisesti ollen runkosarjan kolmanneksi tarkin heittäjä kaaren takaa.
Kesän 2005 Haynes harjoitteli Portugalin pääsarjassa pelanneen Porton joukkueessa. Marraskuussa 2005 hän siirtyi Suomen I-divisioonassa pelanneeseen Forssan Koripoikiin. Haynes teki FoKoPossa 23,8 pistettä ja otti 12,6 levypalloa ottelua kohden.
Suomen jälkeen Haynes pelasi muun muassa Libanonissa, Ruotsissa, Yhdistyneissä Arabiemiraateissa, Qatarissa ja Etelä-Koreassa, missä hän on ollut sarjan tähtipelaajia.
Korte
Korte viittaa seuraaviin:
Sukunimi
Henkilöt ovat suomalaisia, ellei toisin mainita.
Krav Maga
Historia
thumb|upright|Krav Magan kehittäjä Imi Lichtenfeld kuvassa vasemmalla.
Krav Magan kehitti euroopanjuutalainen Imrich ”Imi” Lichtenfeld 1930-luvulla. Budapestissa syntynyt Lichtenfeld varttui Bratislavassa Slovakiassa ja saavutti nuorena kilpailumenestystä painissa ja nyrkkeilyssä. Hänen isänsä oli poliisipäällikkö, joka opetti poliiseille ja myös pojalleen itsepuolustustaitoja.
Kun Bratislavan juutalaiset joutuivat 1930-luvulla juutalaisvastaisten hyökkäysten kohteeksi, Lichtenfeld koulutti paikallisia juutalaisten puolustusjoukkoja. Jouduttuaan pakenemaan Bratislavasta vuonna 1940 Lichtenfeld palveli liittoutuneiden joukoissa Pohjois-Afrikassa ja Lähi-idässä. Sodan jälkeen hän muutti Israeliin. Kun Israel itsenäistyi vuonna 1948, hänestä tuli Israelin puolustusvoimien kouluttaja. Hän sai tehtäväkseen kehittää lähitaistelutekniikan, joka sopisi niin mies- kuin naissotilaille ja olisi helppo oppia ja käyttää stressaavassa tilanteessa. Lichtenfeld alkoi tutkia sotilaiden vaistomaisia reaktioita ja perusti uudet tekniikkansa niihin. Lichtenfeld palveli Israelin armeijassa kouluttajana 20 vuoden ajan ja kehitti koko sinä aikana tekniikoitaan.
Kun Lichtenfeld jätti armeijan 1960-luvulla, hän ryhtyi opettamaan Krav Magaa israelilaisille poliiseille ja siviileille perustamassaan kahdessa harjoituskeskuksessa. Israeliin perustettiin Krav Maga -järjestö, jonka elinikäiseksi puheenjohtajaksi Lichtenfeld valittiin. Hänen opettamansa Krav Maga -kouluttajat ovat sittemmin perustaneet omia koulukuntiaan ja järjestöjään, ja laji on levinnyt myös Israelin ulkopuolelle. Lichtenfeld kuoli vuonna 1998.
Liittoja
Krav Magan lajiliittoja ovat The Israeli Krav Maga Association (IKMA), European Krav Maga Federation (FEKM-RD), The Krav Maga Association of America (KMAA), International Krav Maga Federation (IKMF), Krav Maga Global (KMG) ja Classic Krav-Maga Network. Ylivoimaisesti maailman suurimmaksi Krav Maga -organisaatioksi nousi vuonna 2010 Rio de Janeiron kansainvälisessä Krav Maga -kokouksessa European Krav Maga Federation (FEKM-RD) lähes 10 000 jäsenellään; vuonna 2018 liiton jäsenmäärä on noussut 20 000 jäseneen. FEKM-RD-liiton johdossa toimii lajin perustajan Imi Lichtenfeldin oma oppilas Richard Douieb (6. dan).
Suomessa Pohjolan Krav Maga Itsepuolustusliiton Ari Kankaalla on 4. danin musta vyö lajissa, ja tasoastejärjestelmää käyttävässä Suomen Krav Maga -liitossa toimii yksi Expert 4 -tason kouluttaja.
Periaatteet
Krav Maga on täysin käytännöllinen menetelmä, jonka tarkoitus on selviytyminen kamppailussa keinolla millä hyvänsä. Krav Magan tekniikat ovat yksinkertaisia ja brutaaleja, ja ne menevät sievistelemättä suoraan asiaan. Tekniikat on tarkoitettu käytettäväksi kaikenlaisissa mielentiloissa, myös väsyneenä, rasittuneena ja yllätettynä. Ne eivät edellytä minkäänlaista valmiutta, vaan niitä on pystyttävä käyttämään siinä tilassa ja asennossa, jossa parhaillaan on. Tekniikoita on tilannekohtaisesti niin yksittäistä aseellista ja aseetonta vihollista kuin useaakin vihollista vastaan. Lajia harjoitellessa opitaan soveltamaan oikeaa tekniikkaa kulloisessakin tilanteessa.
Krav Magaan kuuluu erilaisia tyylisuuntia, joissa voidaan opettaa erilaisia tekniikoita ja ratkaisuja. Kaikkia Krav Magan tyylejä yhdistäviä perusperiaatteita ovat:
Tasojärjestelmä
Krav Magan alkuperäisenä tasojärjestelmänä on budolajeista tuttu vyöjärjestelmä (keltainen, oranssi, vihreä, sininen, ruskea sekä musta jossa on kymmenen dan. astetta). International Krav Maga Federationin (IKMF) ja Krav Maga Global (KMG) käyttävät porrastettua tasoastejärjestelmää, joka sisältää viisi practioner-, viisi graduate- ja viisi expert-tasoa.
Harjoitusasu
Krav Magan harjoittajat käyttävät harjoituksissa pääsääntöisesti mustia housuja ja t-paitaa. Viralliseen asustukseen kuuluu Krav Maga -liiton tunnuksilla varustettu t-paita ja mustat housut. Asustus voi vaihdella riippuen harjoiteltavasta aiheesta. Jalkineina käytetään sisällä pehmeäpohjaisia tossuja, joko painitossuja tai itsepuolustuslajeja varten suunniteltuja, jotka mahdollistavat potkaisemisen päkiällä. Alasuoja kuuluu pakollisiin varustuksiin. Muita yleisesti käytettäviä suojia ovat hammassuoja, säärisuojat, pääsuoja sekä nyrkkeilyhanskat.
Keski-Sulawesi
Keski-Sulawesi (indonesiaksi Sulawesi Tengah) on provinssi Indonesiassa. Se sijaitsee Sulawesin saarella. Keski-Sulawesilla on yhteistä maarajaa Gorontalon, Etelä-Sulawesin, Länsi-Sulawesin sekä Kaakkois-Sulawesin provinssien kanssa. Provinssin itäpuolella on Bandanmeri ja Molukkienmeri, sekä Sulawesin saaren rajaama Tomininlahti. Itäpuolella on Makassarinsalmi. Provinssin pinta-ala on 61 841 neliökilometriä ja asukasluku noin 2 521 800 (vuonna 2010). Keski-Sulawesin pääkaupunki on Palu.
Provinssin väestö koostuu kymmenistä eri etnisistä ryhmistä, joista mikään ei muodosta selkeää väestön enemmistöä. Runsaslukuisimmat ovat kailit ja bugisit.
Ningal
Ningal ("suuri valtiatar") oli sumerilaisessa mytologiassa esiintynyt jumalatar. Hän oli Enkin (Ean) ja Ningikurgan tytär ja kuunjumala Nannan puoliso: heidän lapsiaan olivan Utu ja joidenkin tekstien mukaan myös Inanna ja Iškur. Hänen palvomisensa alkoi eteläisessä Mesopotamiassa ja hänen kulttinsa keskittyi Urin kaupunkiin.
Sukupuolivaikutusten arviointi
Sukupuolivaikutusten arviointi (lyhenne suva ) tarkoittaa sukupuolten välisen tasa-arvon edistämiseen tähtäävää toimintaa, jossa pyritään ottamaan sukupuolinäkökulma huomioon niin, että esimerkiksi lain valmistelemisessa arvioidaan, miten kyseinen laki tulee vaikuttamaan naisiin ja miehiin.
Sukupuolivaikutusten arviointi on käytäntönä peräisin Yhdysvalloista, jossa sitä on pitkään edellytetty käytettävän erilaisten projektien suunnittelemisessa ja arvioinnissa.
Sukupuolivaikutusten arviointi Suomessa
Suomi on sitoutunut EU:n tasa-arvonormien ja YK:n Pekingin vuoden 1995 tasa-arvojulistuksen mukaisesti toimimaan tasa-arvon puolesta, sekä myös siihen, että sukupuolinäkökulma otetaan huomioon kaikilla aloilla ja että päätösten vaikutukset sukupuolille arvioidaan. Sosiaali- ja terveysministeriön vuonna 2002 antama ohje edellyttää, että sukupuolinäkökulma ja tasa-arvo pitää sisällyttää kaikkeen Sosiaali- ja terveysministeriön piiriin kuuluvaan lainsäädännön valmisteluun, ohjelmiin, hankkeisiin ja henkilöstöpolitiikkaan.
Työmarkkinakeskusjärjestöt julkaisivat vuonna 2007 ensimmäisen kerran suosituksen koskien sukupuolivaikutusten arviointia työpaikoilla. Suositusta on päivitetty vuosina 2010 ja 2011. Siinä suositellaan, että työehtosopimusosapuolet arvioisivat tietyin väliajoin, miten solmitut sopimukset ovat vaikuttaneet naisten ja miesten välisiin palkkaeroihin.
Novosokolniki
Novosokolniki on kaupunki Pihkovan alueella Venäjällä. Se sijaitsee Moskovan ja Riian sekä Pietarin ja Kiovan välisten rautateiden risteyksessä 287 kilometriä Pihkovasta kaakkoon. Kaupunki on Novosokolnikin piirin keskus. Vuonna 2010 kaupungissa asui 8 119 henkeä.
210px|left|thumb|Novosokolnikin rautatieasema. Kaupunki on saanut alkunsa vuonna 1901 perustetun Novosokolnikin rautatieaseman yhteyteen syntyneestä taajamasta. Kaupunginoikeudet se sai vuonna 1925. Toisen maailmansodan aikana se oli saksalaisten miehittämä. Nykyään Novosokolnikissa on rautatieliikennettä palvelevien yritysten lisäksi mm. rakennustarvike- ja elintarviketeollisuutta. Kaupungissa toimii kotiseutumuseo.
Maantieyhteyksistä merkittävin on kaupungin ohi kulkeva itä-länsi-suuntainen Venäjän valtatie M9, joka on osa merkittävää eurooppatietä Ventspils–Riika–Novosokolniki–Velikije Luki–Moskova–Kazan–Jekaterinburg. Kaupungin rautatieaseman sijainti Pietarista etelään ja Moskovasta länteen johtavien rautateiden risteyksessä luo hyvät yhteydet niin Pihkovan alueen sisälle, kuin laajemmin Venäjälle ja ulkomaille.
Kayanzan provinssi
Kayanzan provinssi on yksi Burundin 18 maakunnasta. Sen hallintokeskuksena Kayanzan kaupunki (21 767 as., VL2008). Burundin pohjoisosassa sijaitseva maakunta on tunnettu muun muassa kahvin ja teen tuotannostaan.
Maakunta on moniulotteisella köyhyysindeksillä (MPI) mitattuna eräs Burundin köyhimmistä maakunnista.
Provinssi jakautuu yhdeksään kuntaan seuraavasti (väkiluku VL2008):
Albanian kansanterveyslaitos
Albanian kansanterveyslaitos (, lyhennys ISHP;, lyhennys IPH) on Albanian pääkaupungissa Tiranassa toimiva valtiollinen kansanterveyslaitos. Laitoksen historian voidaan tulkita alkaneen vuonna 1935, jolloin perustettiin kansallinen vesikauhurokotetta tuottanut laboratorio. Albanian terveys- ja sosiaaliturvaministeriön alaisuudessa toimivaa kansanterveyslaitosta johtaa tohtori Albana Fico.
Vuonna 2020 alkaneen Covid-19-pandemian aikana ISHP on ollut tärkeässä roolissa Albanian tilannekuvan ylläpitämisessä. Laitos vahvisti ensimmäisen koronavirustapauksen 8. maaliskuuta 2020 ja viestii tapaustilanteesta säännöllisesti yhteistyössä maan terveys- ja sosiaaliturvaministeriön kanssa.
Hollow
"Hollow" on yhdysvaltalaisen metalliyhtye Panteran single albumilta Vulgar Display of Power vuodelta 1992. Kappaleen sanat kertovat ihmisestä, joka on joutunut koomaan tai tilaan, jossa hän ei pysty tiedostamaan ulkoista maailmaa. Sanat olivatkin ensimmäiset bändin historiassa, jotka kertovat totuudenmukaisesta henkilöstä.
Kappaleen rakenne
Kappale on albumin viimeinen ja se oli ensimmäisiä Panteran post-thrash tuotannossa olevia kappaleita, jossa kuullaan harmoniakulkuja sähkökitaralla sekä akustista kitaraa, jota kuullaan taustalla. Myös laulu on muuttunut. Laulu on laulaja Phil Anselmolla pehmeämpi alussa, mikä hiukan synnyttää ristiriitaisia tunteita albumin jo edustaessa raskasta Panteran antia. Laulu muistuttaa Panteran aikaisemmalta levyltä, Cowboys from Helliltä, julkaistulta Cemetery Gatesilta. Keskikohdassa kitaristi Dimebag Darrell soittaa rauhallisen kitarasoolon, jonka jälkeen soittimet alkavat soittaa raskasta kuviota, jolloin Anselmon vahva vokalisointi myös saa alkunsa. Kappale onkin raskas, ollen jopa laahaava. Kappale muistuttaa kulultaan Metallican "Fade to Blackia": rauhallinen intro, loppua kohden musiikin muuttuminen raskaammaksi ja molemmat voitaisiin laskea power balladeiksi.
Magalhães
Magalhães on muun muassa seuraavien henkilöiden sukunimi:
Tiedevastaisuus
Tiedevastaisuuteen liittyy se, että ihminen on epärationaalinen eläin jota totuus ei kiinnosta. Ihminen ei ole luontaisesti rationaalinen olento. Arkiajattelu hylkii tiedettä ja ihmisen arkiajattelun mukaan esimerkiksi ilmasto ei lämpene kun on kylmä talvipäivä. Analyyttinen ajattelu on elämän säilymisen kannalta toissijainen ajattelumuoto. Se on liian hidasta, jotta se pitäisi hengissä.
Tiedevastaisuutta aiheuttavat myös ideologia, uskonto ja kapea taloudellinen etu.
Uskomuslääkintä ja luontaistuotteet
Uskomuslääkintää kannattavat hylkäävät näyttöön perustuvan lääketieteen. Näyttöön perustuva lääketiede on ainoa keino hoitojen ja hoitamisessa käytettävien tuotteiden turvallisuudesta ja tehokkuudesta varmistumiseen. Internetistä saatava informaatio vaihtoehtohoidoista on uskovaista ja epäkriittistä. Näyttöön perustuvuus käsitteenä on kuitenkin kriisissä sen väärinkäytön vuoksi. Luontaistuotteet eivät tule markkinoille lääkeviranomaisen ennakkovalvonnan kautta. Luontaistuotevalmisteiden vaikutukset ovat usein epäselviä ja tehdyt tutkimukset epätieteellisiä. Luontaistuotteissa lumevaikutus (plasebo) voi olla melko suuri. Ei ole olemassa tutkimustietoa jonka mukaan jokin vaihtoehtoinen hoitomuoto parantaisi esimerkiksi syövän. Ihmiset pitävät ajatuksesta että vaihtoehtoiset hoitomuodot ovat luonnonmukaisia tai myrkyttömiä. Toisaalta luontaistuotteiden sisältöä ei kontrolloida kovin tarkasti ja joistain luontaistuotteista on löydetty myrkkyjä ja jotkin luontaistuotteet voivat aiheuttaa maksavaurion.
Rokotusten vastustaminen
Rokotuksen vastustamista on esiintynyt jo menneinä vuosisatoina, mutta nykyaikana sen perustelut ovat muuttunut pääasiassa kahtalaisiksi. Toisaalta epäillään, että rokotusten taustalla on taloudellisen hyödyn etsiminen, toisaalta katsotaan, että rokotuksilla on enemmän tai vähemmän vakavia haittavaikutuksia. Usein taustalla voi olla maailmankuva.
Tiedevastaisuus politiikassa
Politiikassa ei lähestulkoon ole asioita joita tieteelliset löydökset eivät voisi valaista ja joihin näyttöön perustuvuus ei sopisi. Esimerkkejä poliittisista asioista joissa on merkittävä tieteellinen komponentti ovat vaalitapa, liikenne, kansanterveys ja kansantalous.
Yhdysvaltain presidenttiä Donald Trumpia on luonnehdittu tiedevastaiseksi presidentiksi. Trump ei usko ilmaston lämpenemiseen, on irrottanut Yhdysvallat Pariisin ilmastosopimuksesta ja on päättänyt elvyttää kivihiilialan. Suomen pääministerin Juha Sipilän lausunto kaiken maailman dosenteista teki hänestä yleisen vitsin kohteen. Tieteentekijöiden liitto kritisoi Sipilän hallituksen yliopistoihin ja tutkimukseen kohdistamia 500 miljoonan euron leikkauksia ja valtiovarainministeri Alexander Stubbin kommentteja.
Puolassa vuoden 2015 vaalien jälkeen jossa konservatiivinen, katolisia arvoja korostava Laki ja oikeus -puolue voitti, Puolan hallinto kutsui kokoukseen rokotusten vastustajan. Lisäksi maan koeputkihedelmöityshoidot lopetettiin ja terveysministeriö aikoo kehittää vaihtoehtoisen luonnollisen hedelmällisyyshoidon joka on katolisen kirkon hyväksymä mutta jolla ei ole tieteellistä tukea.
Talouspolitiikassa yleinen ilmiö on ollut valumaefekti, joka ei perustu mihinkään koherenttiin talousteoriaan. Kansainvälinen valuuttarahasto on tutkimuksessaan osoittanut valumaefektin paikkansapitämättömäksi vuonna 2015. Siitä huolimatta presidentti Trump perusteli vuoden 2017 rikkaille suunnattuja veroleikkauksia valumaefektillä.
Luonto vastaan kasvatus -debatti
Tutkijoilla jotka suosivat kasvatusselityksiä on taipumus olla skeptisiä tieteellistä menetelmää kohtaan. Kasvatusargumenttia puolustaen yhteiskuntatieteilijät ja humanistit voivat sanoa, että ihmisen käyttäytyminen ei ole muuttumattomien lakien sanelemaa. Myös voidaan puolustukseksi sanoa niin, että tieteellinen tieto voi kertoa materiaalisista asioista ja niiden valmistamisesta, mutta ihmisluonto, ihmisen kokemus ja ihmisen käyttäytyminen eivät ole empiirisesti vakaita. Sen sijaan luontoa puolustavat tutkijat, jotka etsivät selityksiä geeneistä ja evoluutiosta sanovat luottavansa tieteeseen.
Scipio Africanus, Afrikan valloittaja
Scipio Africanus, Afrikan valloittaja on vuonna 1937 valmistunut italialainen elokuva. Toisesta puunilaissodasta kertovan historiallisen elokuvan on ohjannut Carmine Gallone. Fasistisen Italian suurvaltapyrkimyksiä tukenut ja valtion jättibudjetilla rahoittama Scipio Africanus palkittiin Venetsian elokuvajuhlilla vuoden parhaana italialaisena elokuvana. Taiteellisesti ja kaupallisesti se oli kuitenkin pettymys.
Tiedevastaisuus
Älykkyyserot
Yksi luontoa ja kasvatusta koskeva debatti on käyty ihmisen älykkyydestä. Rodulliset älykkyyserot on aihe, jossa ympäristötekijöillä on selitetty olevan suuri osuus ja väittämän mukaan korjaamalla ympäristötekijöitä kyetään ryhmien osoittamia eroja kaventamaan. Tutkija Charles Murrayn mukaan ei kuitenkaan tiedetä kuinka ympäristötekijöitä muuttamalla ryhmien väliset erot kyettäisiin poistamaan. Tutkija Bruce Lahn on löytänyt aivojen kasvuun ja älykkyyteen vaikuttavia geenejä, joita ei kaikilla ihmisroduilla ole samassa määrin. Saharan eteläpuolella elävällä negridisellä rodulla tietty geeni ei ole yleinen. Vuonna 2017 on löydetty 52 ihmisen älykkyyteen vaikuttavaa geeniä. Tieteellisesti on osoitettu 4-vuotiailla lapsilla että kyky arvioida määriä on synnynnäinen ominaisuus, joka vaikuttaa matemaattiseen kyvykkyyteen myöhemmin elämässä. Aikaisemmin ajateltiin että matemaattiset taidot ovat kulttuurisia ja kieleen sidottuja ja että taitojen oppimisessa kestäisi useita vuosia.
Naisten ja miesten eroavaisuudet
Toinen luontoa ja kasvatusta koskeva debatti on naisten ja miesten eroavaisuudet. Kolmannen aallon feministeillä on taipumuksena hylätä biologian ja antropologian tarjoamat todisteet naisten ja miesten eroavaisuuksista patriarkaatin vahvistusharhana. Kolmannen aallon feministit myös hylkäävät transliikkeen esittämät todisteet miesten ja naisten aivojen eroavaisuuksista, joilla transihmiset perustelevat transsukupuolisuuden olemassaoloa. Sarah M. Burken et. al tutkimuksessa vuodelta 2017 löydettiin merkittävät erot heteronaisten ja heteromiesten aivoista aivokuvauksella. Toisaalta lesbojen ja homomiesten aivot olivat lähes identtisiä.
Scipio Africanus, Afrikan valloittaja
Tuotanto
Fasistinen Italia piti itseään muinaisen Rooman valtakunnan perillisenä, ja siksi on ehkä yllättävää, ettei Mussolinin valtakaudella juurikaan kuvattu Rooman suuruudenaikaan sijoittuvia propagandaelokuvia. Historiallisia suurelokuvia oli tehty paljon 1910-luvulla ja niiden tuotantoa jatkettiin vielä fasistien valtaannousun jälkeenkin, mutta nämä elokuvat oli tarkoitettu viihdyttäviksi spektaakkeleiksi eikä niillä juurikaan ollut poliittisia tarkoitusperiä. 1920-luvun loppuun mennessä italialainen elokuva oli lähes kuollut, ja fasistit alkoivat kiinnostua sen elvyttämisestä vasta seuraavan vuosikymmenen alkuvuosina. Sota Etiopiassa sai viranomaiset etsimään Italian suurvaltapyrkimyksiä tukevaa historiallista elokuva-aihetta, mutta yksityiset tuottajat ja ohjaajat eivät olleet innostuneita vanhanaikaisina ja liian kalliina pitämistään historiallisista elokuvista. Siksi valtion oli ryhdyttävä rahoittamaan hanketta.
Afrikan valloittajasta Scipio Africanuksesta kertovan propagandaelokuvan valmistelu alkoi syksyllä 1935. Sen tuotantoyhtiöksi perustettiin konsortio, jonka taustalla olivat valtiollinen elokuvayhtiö Ente Nazionale Industrie Cinematografiche, Luce-instituutti sekä valtiovarain-, kulttuuri-, sisäasiain- ja sotaministeriön edustajat. Scipio Africanuksen budjetti oli 12,6 miljoonaan liiraa, enemmän kuin millään italialaisella elokuvalla ennen toista maailmansotaa. Ohjaajaksi harkittiin ensin Alessandro Blasettia, mutta lopulta valinta kohdistui Carmine Galloneen, joka oli ollut tekemässä Italian viimeistä historiallista spektaakkelia Pompejin viimeiset päivät vuonna 1926. Säveltäjäksi valittiin Ildebrando Pizzetti, joka oli tehnyt musiikin historialliseen suurelokuvaan Cabiria (1914).
Scipio Africanus kuvattiin Cinesin ja Titanuksen studioilla Roomassa sekä ulkokuvien osalta Mussolinin Pontisille soille rakennuttamassa Sabaudian rannikkokaupungissa. Kuvauksiin osallistui yhteensä lähes 33 000 avustajaa. Pelkästään Zaman taistelussa nähdään 10 000 jalkamiestä, 2 000 ratsastajaa ja 30 norsua, joista osa surmattiin realistisen vaikutelman tavoittamiseksi. Tiedotusvälineet seurasivat tarkkaan elokuvan valmistumista, ja itse Mussolini vieraili sen ulkokuvauksissa ja musiikin äänityksessä Cinecittàn uudessa äänistudiossa. Kuvaukset kestivät seitsemän kuukautta ja vielä kolme kuukautta tarvittiin elokuvan viimeistelyyn. Tekijöillä oli kiire saada Scipio Africanus valmiiksi vuoden 1937 Venetsian elokuvajuhlille ja saman vuoden syyskuussa järjestettyyn suureen keisari Augustuksen ajan näyttelyyn mennessä.
Teema ja tyyli
Elokuvan ideologinen sanoma käy selväksi heti sen alussa, jossa roomalaisten häviämä Cannaen taistelu kytketään Italian tappioon etiopialaisia vastaan käydyssä Adowan taistelussa vuonna 1896. Voitokkaassa Zaman taistelussa Scipio kostaa roomalaisten kokeman tappion samoin kuin Mussolini teki sodassa Etiopiaa vastaan. Elokuva alleviivaa yhtäläisyyksiä Rooman ja Italian sekä Scipion ja Mussolinin välillä, se tuo esiin parlamentarismin turmiollisuuden ja korostaa fasistisia perhearvoja ja maatalouden tärkeyttä. Joukkokohtaukset ja kansan uhrautuvaisuus rinnastuvat suoraan Mussolinin ajan kampanjoihin. Itämaiset ja tummaihoiset viholliset ovat sivistymättömiä, hillittömiä ja julmia, kun taas roomalaiset ovat puhtaita, vaatimattomia ja myötätuntoisia.
Elokuva sisältää myös kaksi melodramaattista rakkausjuonta, joista kartagolaisen Sofonisban tarina on lainattu suoraan Cabiriasta. Toisin kuin vaalea, puhdas ja viaton roomalainen Velia, Sofonisba on tumma, seksikäs ja uhkaava femme fatale, jota ainoastaan aatteilleen uskollinen Scipio kykenee vastustamaan. Gallonen ohjaustyö tavoittelee jonkinlaista kansallista, italialaista tyyliä, mutta mykkäelokuvan ja oopperan mallien sekä Lucen uutiselokuvissa esitettyihin Mussolinin puheisiin vertautuvien Scipion yksinpuhelujen lisäksi se turvautuu myös Hollywoodista lainattuihin aineksiin.
Vastaanotto
Scipio Africanus esitettiin Mussolinille yksityisnäytöksessä 4. elokuuta 1937. Se oli syyskuun ensimmäisenä päivänä alkaneiden Venetsian elokuvajuhlien avajaisnäytös ja sai Mussolini-palkinnon vuoden parhaana italialaisena elokuvana. Elokuvaa ylistettiin lehdistössä, mutta sen kaupallinen menestys oli heikko sekä kotimaassa että ulkomailla. Edes Mussolini ei näyttänyt pitävän siitä. Kriitikoiden mielestä elokuvassa ei ole inhimillistä syvyyttä eivätkä sen historialliset ja kuvitteelliset osuudet toimi kunnolla yhdessä. Carlo Lizzani kutsui sitä ”kömpelöksi ja pöhöttyneeksi”. Lisäksi Scipiota esittävällä Annibale Ninchillä ei ole tarvittavaa elokuvakarismaa ja Camillo Pilotton Hannibal näyttää hänen rinnallaan paljon vakuuttavammalta. Mussolinin kerrotaan sanoneen: ”Jos Scipio olisi ollut yhtä heikko kuin tämä näyttelijä, en tiedä olisiko hän kyennyt voittamaan yhtään taistelua”.
DVD-julkaisut
Elokuva on julkaistu Italiassa DVD:nä. Englanninkielinen DVD-julkaisu on kestoltaan lyhyempi.
ESS
ESS voi viitata seuraaviin:
Keski-Hepolampi
Keski-Hepolampi on Päijät-Hämeessä Heinolassa Taipaleen kylän lähellä sijaitseva lampi.
Maantietoa
Lammen pinta-ala on 7,3 hehtaaria, se on 600 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Lammen vedenpinnan korkeus on 93,4 metriä mpy.
Fiat Strada
Fiat Strada on Fiatin vuodesta 1996 lähtien valmistama pieni lava-automalli, joka korvasi joillain markkinoilla Fiat Fiorinon. Vuodesta 2015 lähtien Stradaa on myyty muun muassa Meksikossa Ram 700 -nimisenä.
Fiat Strada I (1996–2020)
Malli koki ensimmäisen kasvojenkohotuksensa vuonna 2001, johon kuului uudelleenmuotoiltu keula sekä uudistettu sisusta. Uusi malliversio oli Strada Adventure, joka oli tehty ”maastokelpoisemman” näköiseksi.
Toinen kasvojenkohotus tuli vuonna 2004, ja tälläkin kertaa auton ulkonäkö uudistettiin perusteellisesti. Myös sisusta koki joitain muutoksia.
Kolmannen kasvojenkohotuksensa Strada koki vuonna 2009, jossa ulkoasua muutettiin uudempia Fiat-malleja vastaavaksi. Uusia versioita olivat urheilullisempi Sporting ja nelipaikkainen jatko-ohjaamolla varustettu malli.
Neljäs uudistus tuli vuoden 2013 lopulla, jossa keulan alueella tehtiin pieniä muutoksia ja takavalot vaihdettiin uusiin. Jatko-ohjaamomalli sai takaoven matkustajan puolelle, joka helpottaa kulkemista taka-istuimelle.
Fiat Strada II (2020–)
Toisen sukupolven Strada esiteltiin vuonna 2020. Se perustuu samalle pohjalevylle kuin Fiat Argo. 14 latinalaisen Amerikan maassa, kuten Meksikossa, mallia myydään Ram 700 -nimisenä.
Strada on saatavana sekä lyhytohjaamo- että miehistöohjaamomalleina. Moottorivalikoiman muodostavat 1,3- (109 hv) ja 1,4-litraiset (88 hv). Voimansiirtona on molempien yhteydessä viisivaihteinen manuaalivaihteisto ja etuveto.
SMS V116
SMS V116 oli Saksan keisarikunnan laivaston V116-luokan torpedovene.
Valmistus
Alus tilattiin Stettinistä AG Vulcanilta ja sen köli laskettiin vesille telakkanumerolla 456. Alus laskettiin vesille 2. maaliskuuta 1917 ja se valmistui 31. heinäkuuta 1918.
Palvelus
Alus luovutettiin 23. toukokuuta 1920 Ranskasta Cherbourgista sotakorvauksena Italialle, joka liitti sen laivastoonsa nimellä RN Premuda. Alus poistettiin palveluksesta 1937 ja se romutettiin.
Joonas Rinta-Kanto
alt=|pienoiskuva|Joonas Rinta-Kanto Helsingissä 2018. Joonas Rinta-Kanto (s. 25. huhtikuuta 1982 Espoo) on suomalainen sarjakuvapiirtäjä ja kuvittaja. Hänet tunnetaan parhaiten Fok_It-sarjakuvasta, joka ilmestyy Helsingin Sanomien Nyt.fi-sivustolla viisi kertaa viikossa. Hän on tehnyt Fok_It-sarjakuvaa vuodesta 2009 lähtien. Sitä on julkaistu Nyt-liitteessä vuodesta 2011. Rinta-Kanto oli Helsingin sarjakuvafestivaalien festivaalitaiteilija vuonna 2014.
Rinta-Kanto on valmistunut Riihimäen ammattioppilaitoksesta media-assistentiksi vuonna 2008.
Cumulus humilis
thumb|260px|Cumulus humilis thumb|260px|Cumulus humilis
Cumulus humilis (Cu hum) on pieni kumpupilvi. Nämä pilvet ovat pieniä, päivällä valkeita, litteitä tai hattaramaisia ja lyhytikäisiä. Niitä esiintyy korkeapaineen aikana. Nämä pilvet ovat leveyttään matalampia. Pienet cumulus humilikset ovat pilvenriekaleita. Niitä kutsutaan myös kauniin ilman kumpupilviksi, koska ne esiintyvät muuten miltei pilvettömällä taivaalla.
Cumulus humilis on tyypillisesti yli kolme kertaa korkeuttaan matalampi.
Cumulus humilis -pilviä esiintyy tavallisesti 500–1 000 metrin, joskus jopa 2 000 metrin korkeudessa. Pilvien esiintymiskorkeus riippuu ilman kosteus- ja lämpötilajakaumasta. Korkeapaineen aikana yleinen laskeva ilmavirtaus estää suurten kumpupilvien syntymisen, ja tuolloin esiintyy vain Cumulus humiliksia. Cumulus humilis -pilvien kasvu suuremmiksi keskipäivään mennessä voi ennakoida rankkoja iltapäivä- ja ukkoskuuroja.
Cumulus humilis pilven elinikä on tyypillisesti 20 minuuttia, mutta vaihtelee välillä 5–30 minuuttia.
Minna Pajulahti
Minna Pajulahti (s. 4. toukokuuta 1981 ) on suomalainen fitness- ja voimaurheilija sekä valmentaja. Pajulahti kilpailee Women's Physique -sarjassa ammattilaisliitto IFBB Prossa. Hän on kilpaillut myös fitness-sarjassa sekä voimanostolajeissa. Pajulahdella on myös taustaa kilpacheerleadingissa ja joukkuevoimistelussa.
Voimanostolajeissa Pajulahti on voittanut pienempien liittojen EM- ja MM-kultaa. Vuonna 2016 hän voitti Wadan ulkopuolisen WABDL-liiton maailmanmestaruuden penkkipunnerruksessa.
Pajulahti on valmentanut useita sekä kotimaisella että kansainvälisellä tasolla menestyneitä suomalaisia fitness- ja keholajien urheilijoita.
Syksyllä 2017 ruutuun palanneessa Gladiaattorit-sarjassa Pajulahti oli yksi gladiaattoreista. Hänen gladiaattorinimensä oli Barbi.
Siiviliammatiltaan Pajulahti on lentoemäntä.
Letter to You
Letter to You on yhdysvaltalaisen muusikon Bruce Springsteenin albumi, joka julkaistiin 23. lokakuuta 2020.
Alex Kidd in the Enchanted Castle
Alex Kidd in the Enchanted Castle on Segan kehittämä videopeli, joka julkaistiin Sega Mega Drivelle vuonna.
Pelissä esiintyvää Alex Kidd-hahmoa on pidetty Segan epävirallisena maskottina kunnes Sonic the Hedgehog julkaistiin. Alex Kidd on esiintynyt myös muutamissa muissa Segan videopeleissä.
.sv
.sv on El Salvadorin Internet-maakoodi verkkotunnuksia varten. Tunnus otettiin käyttöön vuonna 1994 ja sitä hallinnoi ja sponsoroi SVNet.
Alidomainit:
Aiheesta muualla
Toppdomän
Evolutiivisesti stabiili strategia
Evolutiivisesti stabiili strategia (ESS) on strategia, joka on hallitsemassaan ympäristössään vastustuskykyinen uusille invaasioille. Evolutiivisesti stabiili strategia on niin peliteorian kuin biologiankin käsite.
Perusteet
Tarkan määritelmän mukaan ESS on strategia, joka hallitessaan populaatiota ei voi jäädä toiseksi millekään vaihtoehtoiselle strategialle. Koska ESS on riippuvainen siitä, mikä populaation hallitseva strategia on, erilaisia ESS:iä voi olla mahdollista syntyä riippuen alussa vallitsevista olosuhteista. Populaatio voi olla evolutiivisesti epästabiili esimerkiksi suuren luonnonmullistuksen jälkeen, mutta jos populaatioon syntyy ESS, se myös pysyy siinä, sillä valinta rangaitsee siitä poikkeamista.
Evolutiivisesti stabiili strategia on aina strategia, joka pärjää itseään vastaan. Tämä on suora seuraus siitä, että menestyvä strategia on aina sellainen, joka hallitsee populaatiota. Tällöin se myös kohtaa useita kopioita itsestään, jolloin se voi pärjätä vain pärjäämällä itseään vastaan.
.pr
.pr on Puerto Ricon vuonna 1989 käyttöön ottama Internet-maakoodi verkkotunnuksia varten. Verkkotunnuksia hallinnoi Gauss Research Laboratory Inc (GRL-INC).
Aiheesta muualla
Toppdomän
Niilo Oja
Niilo Alfred Oja (1904 Kannus – 1990 ) oli australiansuomalainen siirtolainen. Oja oli kotoisin maanviljelijäperheestä. Hän muutti Australiaan 1927 ja työskenteli lähinnä sokeriruokopelloilla ja kaivoksessa. Hän kirjoitti kertomuksia Finlandia News ja Suomi-julkaisuihin. Hänen teoksensa Koralliranta ja Spinifex (1972) on tunnetuimpia australiansuomalaisten julkaisemia kirjoja. Sen lisäksi hän kirjoitti julkaisemattoman tekstin Laajan maan karikot ja kauneus. Oja sai Australian kansalaisuuden 1946.
Vaikka töitä ei ollut helppo saada, Oja aloitti työt pian Australiaan tultuaan Arvo Pietilän farmilla Silk Oak Creekissä. Jatkosodan syttyessä hän joutui pakkotyöleirille, koska oli vihollismaan kansalainen. Oja palasi Suomeen käymään 39 vuoden kuluttua, vaikka alkujaan oli tarkoitus olla Australiassa vain muutama vuosi.
Oja oppi englannin kohtalaisen helposti, mutta suomi pysyi kuitenkin hänen tärkeimpänä kielenään. Suomalaisen vaimon saaminen ei toteutunut. Vaikeista vuosista hän selviytyi pakenemalla haavemaailmaan ja muistoihin. Hän palasi Suomeen vuonna 1966, mutta lähti pian takaisin Australiaan, koska kokemus Suomesta ei tuntunut hyvältä vaan hän tunsi kotiutuneensa Australiaan. Toisaalta hän kirjoittaa: ”Kun ihminen lähtee kulkemaan, ei ole hyvä missään”.
Koralliranta ja spinifex  oli alkuaan päiväkirja, jossa Oja kertoo elämästään sotien välisenä aikana, jolloin oli hänen elämänsä aktiivisin vaihe. Muistiinpanot kattavat hänen elämästään 40 vuoden jakson. Ehdotuksen käsikirjoituksen julkaisemisesta teki australiansuomalaista siirtolaisuutta koskevaa aineistoa tutkinut Olavi Koivukangas, joka oli nähnyt sen Ojalla. Kirjoittaminen ajoittuu pääasiassa 1920–1940-luvulle, mutta viimeinen luku on 1960- ja 1970-lukujen vaihteesta. Punta-Saastamoinen sijoittaa hänet ensimmäisen siirtolaissukupolven kirjoittajiin.
Punta-Saastamoisen mukaan teoksessa on realistista tosiasioiden kuvausta, mutta Oja itse liikkuu haaveissaan. Oja pyrkii selventämään elämäänsä itselleen tulkitsemalla sekä menneisyyttä että kirjoitushetken elämää.
Rainbow (eteläkorealainen yhtye)
Rainbow (tyyliteltynä RAINBOW) oli eteläkorealainen seitsenjäseninen tyttöyhtye, jonka levy-yhtiönä toimi DSP Media. Yhtyeeseen kuuluivat Kim Jae-kyung, Go Woo-ri, Cho Hyun-young, Kim Ji-sook, No-eul, Oh Seung-ah ja Jung Yoon-hye. Yhtye julkaisi debyyttialbuminsa Gossip Girl 12. marraskuuta 2009. Yhtye lopetti toimintansa vuonna 2016.
Historia
Rainbowin ensimmäinen musiikkivideo "Gossip Girl" julkaistiin 11. marraskuuta 2009, jota seurasi samannimisen debyyttialbumin julkaisu seuraavana päivänä. Rainbow alkoi markkinoida albumia korealaisessa musiikkiohjelmassa ''Show! Music Core'', esittäen kappaleen "Gossip Girl" albumin pääsinglenä.
DSP Media julkaisi elokuussa 2010 kuvamateriaalia tulevaan comebackiin, joissa yhtyeen jäsenet poseerasivat sateenkaaren väreissä. Rainbow julkaisi musiikkivideon "A" 11. elokuuta; kaksi päivää myöhemmin yhtye esiintyi KBS-kanavan musiikkiohjelmassa Music Bank. Yhtye aloitti myöhemmin markkinoinnin seuraavalle singlelleen "Mach" 12. marraskuuta asti.
Rainbow julkaisi toisen EP-levynsä So Girls huhtikuussa 2011. Yksi albumin kappaleista "To Me" julkaistiin singlenä sekä myöhemmin musiikkivideona. Kesäkuussa 2011, yhtye julkaisi uuden musiikkivideon "Sweet Dream", jota seurasi EP-levyn So Girls uudelleenpakatun version julkaisu seuraavana päivänä. Rainbow julkaisi japaninkielisen debyyttisinglensä "A" 14. syyskuuta 2011, ja ylsi Oriconin singlelistan 3. sijalle. Joulukuussa 2011, yhtye julkaisi toisen japaninkielisen version singlestä "Mach", joka sijoittui Oriconin viikkolistan 9. sijalle.
DSP Media ilmoitti tammikuussa 2012, että jäsenistä SeungAh, Jisook ja HyunYoung muodostettaisiin kolmikko "Rainbow Pixie". Yhtye julkaisi debyyttikappaleensa "Hoi Hoi" 12. tammikuuta 2012. Rainbow julkaisi japaninkielisen singlensä "Gonna Gonna Go!" 14. maaliskuuta 2012, jota seurasi japaninkielisen debyyttialbumin Over the Rainbow julkaisu 28. maaliskuuta 2012.
Helmikuussa 2013, Rainbow julkaisi ensimmäisen osan albumistaan Rainbow Syndrome. Albumin toinen osa julkaistiin kesäkuussa, ja sen pääsinglenä toimii "Sunshine".
Rainbowin jäsenistä muodostettiin toinen yhtye "Rainbow BLAXX", johon kuuluvat Jaekyung, Woori, Seungah ja Hyunyoung. Yhtye julkaisi debyyttialbuminsa RB BLAXX 22. tammikuuta, jota edelsi albumin pääsinglen musiikkivideon "Cha Cha" julkaisu 19. tammikuuta. Yhtye sai paljon negatiivista kritiikkiä liian seksikkäästä konseptistaan, jonka ikärajaksi arvioitiin 19+.
Rainbow julkaisi kolmannen minialbuminsa INNOCENT 23. helmikuuta, palaten musiikin pariin yli vuoden kuluttua. Albumin pääsinglen "Black Swan" musiikkivideo julkaistiin samana päivänä. Yhtye ilmoitti syksyllä 2016 lopettavansa toimintansa.
Villi vesipuhveli
Villi vesipuhveli eli Bubalus arnee on vesipuhvelin (Bubalus bubalis) villi muoto. Kesy vesipuhveli ei ole kuitenkaan varsinaisesti eri alalaji kahdesta tieteellisestä nimestä huolimatta. Villiä vesipuhvelia tavataan nykyisin laikuttaisilla pienillä alueilla Bhutanissa, Kambodžassa, Intiassa, Myanmarissa, Nepalissa ja Thaimaassa. Kansainvälinen luonnonsuojeluliitto eli IUCN on määritellyt villin vesipuhvelin erittäin uhanalaiseksi lajiksi. Sen kannat ovat sekoittuneet kesyjen vesipuhvelien kanssa.
Taksonomia
pienoiskuva|vasen|Villin vesipuhvelin pää. Bubalus arnee on vesipuhvelin villien muotojen tieteellinen nimi, kun taas nimi Bubalus bubalus viittaa vesipuhvelin kesyihin muotoihin. Suurin osa tutkijoista ei pidä niitä kuitenkaan eri alalajeina, vaikka ne on myös sellaisina joskus esitetty.
Koko ja ulkonäkö
pienoiskuva|vasen|Lauma vesipuhveleita [[Assamissa Kazirangan kansallispuistossa.]] Villit vesipuhvelit ovat kooltaan kookkaampia kuin kesyt muodot. Painoa niillä on 700-1 200 kiloa. Ruumiin pituus on 2,4-3,0 metriä ja säkäkorkeus 1,5-1,9 metriä. Naaraat ovat uroksia pienempiä. Väritys vaihtelee vaalean harmaasta mustaan. Jaloissa on valkoista väritystä. Karvat peittävät vain osaa ruumiista. Vanhoilla yksilöillä on tavallisesti nuorempia enemmän karvatonta aluetta. Niska on paksu ja päässä otsa on leveä. Korvat ovat suuret. Molemmilla sukupuolilla on sarvet, jotka kasvavat monia muita nautaeläimiä suuremmaksi. Villillä vesipuhvelilla sarvet ovat yleensä myös kesyjä suuremmat. Naaraiden sarvet ovat jonkin verran rakenteeltaan kevyemmät, mutta toisaalta voivat kasvaa pidemmäksi.
Levinneisyys ja elinympäristö
Villin vesipuhvelin nykyinen esiintymisalue käsittää osia Bhutanista, Kambodžasta, Intiasta, Myanmarista, Nepalista ja Thaimaasta. Vietnamissa, Myanmarissa ja Kambodžassa villien vesipuhvelien tilanne ei ole täysin selvä ja niiden on joskus mainittu myös mahdollisesti kadonneen alueelta. Varmemmin villien vesipuhvelien uskotaan jo kadonneen Bangladeshsta, Laosista, Malesiasta ja Sri Lankasta. Sri Lankassa on ilmeisesti villejä laumoja, mutta ne saattavat polveutua villiintyneistä kesyistä vesipuhveleista. Historiallisesti vielä pleistoseenikaudella aasianpuhvelien levinneisyysalue on kattanut vielä suuremman alueen aina Euroopasta Kaakkois-Aasiaan, mutta ilmaston kuivetessa sen leveinneisyysalue vetäytyi kohti Intian niemimaata. Leivinneisyysalue on nykyisin hyvin laikuttainen.
Villejä vesipuhveleja tavataan nykyisin etenkin soisilla alueilla esimerkiksi ajoittain tulvivilla ruohikoilla, trooppisissa sademetsissä ja kuivissa metsissä. Nykyisin villit vesipuhvelit ovat rajoittuneet tähän elinympäristöönsä etenkin ihmisen toiminnan takia, eikä sitä voida siis pitää sen erityisesti suosimana.
Elintavat
pienoiskuva|[[Tiikeri saaliikseen ottaman vasikan kanssa Kazirangassa.]] Villit vesipuhvelit kerääntyvät yleensä naaraita ja jälkikasvua käsittäviksi laumoiksi, joita johtaa vanha naaras. Täysikasvuiset urokset liikkuvat tyypillisesti omissa poikamieslaumoissaan. Etenkin vanhemmat sonnit liikkuvat myös yksikseen. Ne ovat yleensä omilla alueillaan naaraista erillään, mutta tulevat naaraiden alueelle lisääntymisaikana. Ravintonaan ne käyttävät erityisesti ruohoja, mutta myös esimerkiksi hedelmiä, pensaita, puita ja kaarnaa. Ne saattavat ruokailla myös ihmisten viljelmillä, mikä voi aiheuttaa mittavaakin vahinkoa. Vesipuhvelit ruokailevat aamuisin ja iltaisin mennen päiväsaikaan suojaan kuumuudelta. Huomattava osa villien vesipuhvelien aktiivisesta ajasta kuluu muta- tai vesilammikoissa kylpiessä. Esimerkiksi nautoihin verrattuna niillä on vähemmän hikirauhasia. Muta on kuitenkin viilentäjänä huomattavasti hikeä tehokkaampaa. Hitaasti kuivuessaan se viilentää ihoa pitkään. Muta suojaa myös hyönteisiltä. Vesipuhvelit liikkuvat paikasta toiseen usein aina samoja reittejä pitkin.
Joillakin alueilla villit vesipuhvelit saattavat lisääntyä vuoden ympäri, mutta yleensä lisääntymiskausi kestää lokakuusta marraskuuhun. Tiineys kestää 10–11 kuukautta ja naaras saa tavallisesti yhden vasikan. Urokset tulevat sukukypsiksi 18 kuukauden ikäisinä ja naaraat 3 vuoden ikäisinä. Villit vesipuhvelit elävät tiettävästi korkeintaan 25-vuotiaiksi.
Villin vesipuhvelin petoeläimiä ovat tiikeri ja kauluskarhu.
Uhat ja suojelu
Kansainvälinen luonnonsuojeluliitto eli IUCN on määritellyt villin vesipuhvelin erittäin uhanalaiseksi lajiksi. Koko maailman kannaksi on arvioitu alle 4 000 yksilöä. Villien vesipuhvelien kantoja uhkaavat risteytyminen kesyjen vesipuhvelien kanssa. On mahdollista, että kokonaan puhtaita kantoja ei ole enää ollenkaan. Vesipuhveleita on myös metsästetty etenkin niiden hurjan luonteen ja sarvien takia. Kantoja saattavat uhata myös eri nautakarjasta leviävät taudit. Huomattava vaikutus on elinympäristöjen tuhoutumisella. kookkaana eläimenä vesipuhvelit tarvitsevat suhteellisen laajan alueen ravinnon ja veden hankkimiseen.
Villi vesipuhveli on suojeltu Intiassa, Bhutanissa, Nepalissa ja Thaimaassa. Suurin osa nykyisin tunnetuista kannoista esiintyy eri tavoin suojelluilla alueilla.
Apayao
thumb|200px|Apayaon sijainti Apayao on Filippiinien Cordilleran hallinnollisella alueella sijaitseva provinssi. Sen pääkaupunki on Kabugao. Provinssin naapureita ovat pohjoisessa ja idässä Cagayan, etelässä Kalinga ja lännessä Abra ja Ilocos Norte. Sen väkiluku vuoden 2010 väestönlaskennassa oli 112 636.
Aiheesta muualla
17.75°N, 121.25°W
Generali-luokka
Generali-luokka oli Italian laivaston kuuden hävittäjän muodostama alusluokka toisessa maailmansodassa.
Texas Rangers
Texas Rangers voi tarkoittaa ainakin seuraavia:
Kolbe
Kolbe on muun muassa seuraavien henkilöiden sukunimi:
Ylä-Hepolampi
Ylä-Hepolampi on Päijät-Hämeessä Heinolassa Taipaleen kylän lähellä sijaitseva lampi.
Maantietoa
Lammen pinta-ala on 9,7 hehtaaria, se on 550 metriä pitkä ja 400 metriä leveä. Lammella on kartan mukaan yksi saari. Sen rantaviivan pituus on 1,8 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Lammen vedenpinnan korkeus on 93,6 metriä mpy.
Delmarvankettuorava
Delmarvankettuorava (Sciurus niger cinereus) on yksi oravien (Sciuridae) heimoon ja varsinaisten oravien (Sciurinae) alaheimoon kuuluvan kettuoravan (Sciurus niger) kymmenestä alalajista.
Koko ja ulkonäkö
200px|thumb|vasen|Delmarvankettuorava 1700–1800-luvun piirroksessa. Delmarvankettuoravan ruumiin pituus on 25–36 senttimetriä ja hännän pituus 20–33 senttimetriä. Se painaa 0,5–1,3 kilogrammaa. Turkki on muista Yhdysvaltain itä- ja keskiosissa elävistä, värityksestään ruskeista kettuoravan alalajeista poiketen teräksenharmaa. Vatsapuoli on valkoinen. Käpälät ja korvat ovat myös lähes valkoiset, vaikka vivahtavatkin hieman keltaiseen. Häntä on väriltään harmaa ja sen alapinnassa sijaitsee kapea musta juova.
Levinneisyys ja elinympäristö
Delmarvankettuoravaa tavataan Yhdysvalloissa, missä se elää nykyisin kaikissa Marylandin itärannikon piirikunnissa ja joissakin Delawaren, Pennsylvanian ja Virginian paikoissa. Delmarvankettuoravaa tavattiin 1800-luvulla Pennsylvanian kaakkoisosissa, New Jerseyn eteläosan keskiosassa, itäisessä Marylandissa, Delawaressa ja Virginiassa Delmarvan niemimaalla. Vuosisadan lopussa se hävisi New Jerseystä ja 1930-luvulla Delawaresta. Sitä kuitenkin istutettiin takaisin Delawareen vuonna 1968 ja 1984. Sitä istutettiin 1980-luvulla myös Pennsylvaniaan ja Virginiaan. Se elää vanhoissa mäntymetsissä, joiden yleisin puulaji on loblollymänty (Pinus taeda). Alalajia metsästettiin vielä 1960-luvulla voimakkaasti sen kauniin turkin vuoksi, mutta sen pyydystys kiellettiin vuonna 1971 Marylandin osavaltiossa, milloin jäljellä oli enää 500 yksilöä. Nykyisin alalajia uhkaavat enimmäkseen sen luonnollisten elinympäristöjen tuhoutuminen.
Antique (provinssi)
Aiheesta muualla
11.23333°N, 122.1°W
Lohilampi (Heinola)
Lohilampi on Päijät-Hämeessä Heinolassa Taipaleen kylän lähellä sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Lammen vedenpinnan korkeus on 99,9 metriä mpy.